21. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 436 της 22/30 Ιουν. 1976 (ΦΕΚ Α΄ 165) Περί ιδρύσεως Κλινικών Εργαστηρίων και συστάσεως θέσεων βοηθητικού διδακτικού προσωπικού παρά τη Ιατρική Σχολή του Πανεπιστημίου Θεσσαλονίκης. Άρθρον μόνον.-1.Ιδρύονται ομώνυμοι Κλινικαί μετά Εργαστηρίων παρά ταις κάτωθι έδραις της Ιατρικής Σχολής του Πανεπιστημίου Θεσσαλονίκης: α)Β΄ Παθολογικής Προπαιδευτικής Κλινικής και Ειδικής Νοσολογίας. β)Β΄ Ψυχιατρικής και Νευρολογικής Κλινικής. γ)Β΄ Μαιευτικής και Γυναικολογικής Κλινικής. δ)Εκτάκτου αυτοτελούς έδρας Παιδιατρικής Κλινικής. 2.Συνιστώνται παρά ταις δια της παρ. 1 του παρόντος ιδρυομέναις Κλινικαίς μετά Εργαστηρίων αι κάτωθι θέσεις βοηθητικού διδακτικού προσωπικού. Παρά τη Β΄ Παθολογική Προπαιδευτική Κλινική και Ειδική Νοσολογία 2 θέσεις Επιμελητών, 4 θέσεις βοηθών και μία θέσις παρασκευαστού παρά ταις λοιπαίς δε Κλινικαίς ανά μία θέσις Επιμελητού, 3 θέσεις βοηθών και ανά μία θέσις παρασκευαστού. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 